arnastofnun/IGC-2024 huggingface dataset:
Álmtifa

Álmtifa (fræðiheiti: "Ribautiana ulmi") er skordýrategund sem var fyrst lýst af Carl von Linné 1758. Hún er evrópsk og hefur fundist á Íslandi.
HIN – Hinsegin Norðurland

HIN – Hinsegin Norðurland eru samtök sem beita sér fyrir réttindum og sýnileika hinsegin fólks á landsbyggðinni, einkum á Norðurlandi. Þau voru stofnuð árið 2011. Samtökin standa reglulega fyrir fræðsluviðburðum og sinna félagsstarfi fyrir hinsegin fólk á Akureyri. Þau hafa einnig staðið fyrir gleðigöngu á Akureyri og dragkeppnum.
Birkitarga

Birkitarga (fræðiheiti: "Lecanora circumborealis") er tegund fléttu af törguætt. Birkitarga er hvít eða ljósgrá hrúðurflétta með samfellt þal sem er yfirleitt þéttsetið dökkbrúnum eða svörtum askhirslum.

Útbreiðsla og búsvæði.

Birkitarga vex á berki birkitrjáa og er algeng í skógum á Norðaustur- og Austurlandi en hún finnst einnig á Vesturlandi og á Vestfjörðum.

Efnafræði.

Birkitarga inniheldur fléttuefnin atranórin og roccellinsýru. Þalsvörun birkitörgu er K gul, C neikvæð, KC neikvæð og P ljósgul eða neikvæð.
Cavariella pastinacae

Cavariella pastinacae er blaðlúsategund sem var fyrst lýst af Carl von Linné 1758.
Víðireklaflugur

Víðireklaflugur (fræðiheiti: "Egle") er ættkvísl af flugum í kálfluguætt.
Elatobium momii

Elatobium momii er skordýrategund úr Japan sem leggst á þin.
Egle myricariae

Egle myricariae er flugutegund í kálfluguætt (Anthomyiidae) sem var lýst af Wolfgang Grossmann 1998.
Skjaldarmerki Gvæjana

Skjaldarmerki Gvæjana var gefið út af bresku skjaldarmerkjastofnuninni College of Arms 25. febrúar 1966 þegar Gvæjana hlaut sjálfstæði. Áður var merki nýlendunnar Bresku Gvæjana fullreiðaskip, byggt á merki Hollenska Vestur-Indíafélagsins.

Skjaldarmerkið er með hjálmskúf með fjaðraskrauti sem vísar til frumbyggja Ameríku. Tveir demantar sitt hvorum megin við hjálminn tákna námavinnsluna. Skjaldberar eru tveir jagúarar sem halda á haka, sykurreyr og hrísgrjónagrasi sem vísa til helstu atvinnuvega landsins. Á skildinum eru vatnadrottning ("Victoria amazonica"), þjóðarblóm Gvæjana, þrjár öldulínur sem tákna þrjú helstu fljót landsins og sígaunafugl ("Opisthocomus hoazin") sem er þjóðarfugl landsins. Kjörorð landsins er á borða undir skildinum.
Sasa oblongula

Sasa oblongula er lágvaxin (1 til 1,5 m) bambustegund sem var fyrst lýst af Cheng Hua Hu, og fékk sitt núverandi nafn af Cheng Hua Hu. Hún er einlend í Kína (Guangzhou).
Sasa hayatae

Sasa hayatae er lágvaxin bambustegund (0,5 til 1 m). Hún var nefnd af Tomitaro Makino.
Sasa quelpaertensis

Sasa quelpaertensis er lágvaxin bambustegund (10 til 50 sm), ættuð frá austur Asíu. Hún var nefnd af Takenoshin Nakai.
Sasa guangdongensis

Sasa guangdongensis er lágvaxin bambustegund (1 til 1,5 m), ættuð frá Kína. Hún var nefnd af Wan Tao Lin og X.B.Ye.
Hallmundur jötunn

Hallmundur jötunn er ekki nefndur í Snorra-Eddu en hann er að góðu kunnur úr Grettis sögu og úr Bergbúaþætti. Hallmundarhraun og Hallmundarhellir heita eftir honum. Ættir Hallmundar meðal jötna eru ekki þekktar. Í Grettis sögu er hann ærið mennskur í hátt og skáld gott. Þeir Grettir áttu í glettingum hvor við annan á Kili og Hallmundur kom honum seinna til hjálpar í átökum við byggðamenn. Þá bjó hann í helli miklum ekki langt frá Balljökli, þ.e. Eiríksjökli. Ýmsir hafa talið að hann hafi búið í Hallmundarhelli og byggja þá skoðun á lýsingum Grettlu á híbýlum Hallmundar. Grettir dvaldi í hellinum um hríð með Hallmundi og dóttur hans. Seinna lenti Hallmundur í átökum við Grím frá Kroppi og fékk banasár. Grímur elti hann í hellinn þar sem Hallmundur kvað kviðu um ævi sína og andaðist eftir það.

Í Bergbúaþætti segir frá mönnum sem voru á ferðalagi og villtust af leið í illviðri en fundu þá helli og leituðu þar skjóls að kvöldi. Um nóttina kom jötunn sem bjó innar í hellinum til þeirra og kvað fyrir þá langt kvæði og bað þá að læra það og muna, sem þeir gerðu. Þetta var Hallmundur sjálfur. Kvæðið nefnist Hallmundarkviða og er bæði sérstætt og merkilegt. Í því er elsta lýsing á eldgosi í íslenskum bókmenntum en þar segir frá því er Hallmundarhraun rann frá gígum sínum upp við Langjökul og niður í byggð í Borgarfjarðardölum og olli miklum usla.
Hringhagkerfi

Hringhagkerfi eða hringrásarhagkerfi er hagkerfi sem reynir að lágmarka úrgang og hámarka nýtingu auðlinda. Því er stillt upp gegn hefðbundnu „línulegu“ hagkerfi sem byggist á því að „taka, nota og henda“. Í hringhagkerfi er leitast við að hægja á, minnka og loka hringrásum orku og efna með því að hanna endingarbetri vörur sem gera ráð fyrir viðhaldi og viðgerðum, endurnýtingu og endurvinnslu. Fylgjendur þessarar hugmyndar halda því fram að hægt sé að ná markmiðum sjálfbærni án þess að draga úr lífsgæðum eða gera róttækar breytingar á lífsháttum fólks. Samkvæmt hugmyndinni um hringhagkerfi er með nýsköpun hægt að ná fram aukinni nýtni án þess að draga úr hagkvæmni og að viðskiptalíkön sem byggja á hringrásarhugsun séu jafnábatasöm og hefðbundin línuleg viðskiptalíkön.

Hugmyndir sem liggja að baki hugtakinu hringhagkerfi eiga sér nokkurra áratuga langa sögu en hringhagkerfi varð fyrst áberandi í umræðum um sjálfbæra þróun á 1. áratug 21. aldar. Hugmyndin var tekin upp sem hluti af 11. fimm ára áætlun Kína árið 2006 og árið 2009 stofnaði breska siglingakonan Ellen MacArthur stofnunina Ellen MacArthur Foundation til að vinna að framgangi hringhagkerfa.

Algengt er að nefna aðferðir eins og hönnunarhugsun, kerfishugsun, auðlindaendurheimt, frá vöggu til vöggu og lífhermun í tengslum við hringhagkerfi.
Friðbert Elí Friðbertsson

Friðbert Elí Friðbertsson (fæddur 2. febrúar 1982) er framkvæmdastjóri Tryggingamiðlunar Íslands og stofnandi bókaútgáfunnar Hringsins sem er búin að gefa út 2 bækur: "Bítlarnir telja í" (Íslensk þýðing af The Beatles Tune In eftir Mark Lewisohn) og "Konungborna bólubaslið" eftir Viggó Ingimar Jónasson.
Bresku Vestur-Indíur

Bresku Vestur-Indíur er samheiti yfir bresk handanhafssvæði í og við Karíbahaf. Þetta eru/voru Angvilla, Bermúda, Cayman-eyjar, Turks- og Caicoseyjar, Montserrat, Bresku Jómfrúaeyjar, Bahamaeyjar, Barbados, Belís (áður Breska Hondúras), Antígva og Barbúda, Dóminíka, Sankti Kristófer og Nevis, Grenada, Sankti Lúsía, Sankti Vinsent og Grenadíneyjar, Gvæjana (áður Breska Gvæjana), Jamaíka (áður Jamaíkunýlendan) og Trínidad og Tóbagó. Stofnun Bresku Vestur-Indía miðast við stofnun fyrsta þings Hléborðseyja á Sankti Kristófer árið 1674.

Fram á 6. og 7. áratug 20. aldar voru þessi lönd hluti af Breska heimsveldinu. Þau skiptust í nokkrar nýlendur: Bahamaeyjar, Barbados, Bresku Gvæjana, Bresku Hondúras, Jamaíku (undir þá nýlendu heyrðu Turks- og Caicoseyjar og Cayman-eyjar), Trínidad og Tóbagó, Bresku Kulborðseyjar og Bresku Hléborðseyjar.

Milli 1958 og 1962 voru allar nýlendurnar á eyjunum, nema Bresku Jómfrúaeyjar og Bahamaeyjar, sameinaðar í eitt Sambandsríki Vestur-Indía. Vonir stóðu til að það fengi sjálfstæði sem eitt sambandsríki. Það gekk ekki eftir vegna ýmissa vandamála og skorts á stuðningi almennings. Sambandsríkið leystist upp 1962 og nýlendurnar sem urðu til í kjölfarið urðu flestar sjálfstæð ríki næstu ár, síðast Sankti Kristófer og Nevis árið 1983. Í dag eru aðeins Angvilla, Bermúda, Bresku Jómfrúaeyjar, Montserrat, Cayman-eyjar og Turks- og Caicoseyjar enn undir breskri stjórn.
Kranskollar

Kranskollar (fræðiheiti: "Echeveria") eru ættkvísl þykkblöðunga af ættinni "Crassulaceae". Í ættkvíslinni eru yfir 150 tegundir, flestar ættaðar frá Mexíkó og Texas, en einnig Kaliforníu og Perú. Ættkvíslin dregur nafn sitt af mexíkóskum grasafræðingi, Atanasio Echeverría y Godoy.

Allir kranskollar eru með stutt, holdug blöð sem vaxa í hvirfingum. Blómin sitja á greinóttum stönglum sem vaxa upp úr blaðhvirfingunum. Kranskollar eiga það til að blómstra snemma árs. Auðvelt er að fjölga kranskollum með hliðarsprotum sem vaxa út frá plöntunni, en erfitt er að rækta þá af fræi.
Holtasóti

Holtasóti (fræðiheiti: "Andreaea rupestris") er tegund mosa af sótmosaætt. Hann finnst meðal annars á Íslandi og er algengur á steinum, oft á opnum svæðum, um allt land. Auðvelt er að greina holtasóta frá náskyldu tegundinni fjallasóta á því að blöð holtasóta eru án miðrifs en blöð fjallasóta hafa miðrif.

Gró.

Holtasóti myndar gró í baukum eins og aðrir baukmosar. Gró holtasóta eru tvenns konar, vanþroska gró sem eru brún og um 20 µm að stærð og stærri græn gró sem eru um 30 µm.

Vistfræði.

Holtasóti þolir vel þurrk sem gerir honum kleift að vaxa á svæðum sem eru opin fyrir vindi. Hann þolir hins vegar illa samkeppni við aðrar tegundir, svo sem litunarskóf ("Parmelia omphalodes"), snepaskóf ("Parmelia saxatilis") og hraungambra ("Racomitrium lanuginosum"). Lappamerla vex gjarnan á holtasóta.

Holtasóti getur verið með algengustu mosum í sumum vistgerðum, til dæmis í eyðihraunavist og í hraungambravist.
Snepaskóf

Snepaskóf (fræðiheiti: "Parmelia saxatilis") er tegund fléttna af litskófarætt. Hún er mjög algeng á Íslandi.

Útlit.

Snepaskóf hefur stórt þal, 10-20 cm eða jafnvel meira, þar sem efra borðið er grátt eða grábrúnt með aflöngum raufum og netlaga hryggjum. Þalið er oft nær alþakið litlum sívölum snepum sem eru svartir í endann og brotna auðveldlega af fléttunni.

Útbreiðsla og búsvæði.

Snepaskóf vex aðallega á klettum en stundum á trjábolum. Hún er algeng um allt land frá láglendi upp í 900 metra hæð, bæði við ströndina og inn til landsins. Snepaskóf getur verið með algengustu fléttum í sumum vistgerðum, til dæmis í lyngmóavist á láglendi. Á Íslandi er snepaskóf algengasta tegundin sem finnst í nábýli við skeggburkna sem er í útrýmingarhættu hér á landi.

Nytjar.

Snepaskóf var áður nefnd litunarmosi og var notuð til litunar á sama hátt og skyld tegund, litunarskóf.

Rannsóknir.

Snepaskóf hefur verið notuð til að fylgjast með brennisteins- og flúormengun frá stóriðju á Grundartanga. Seyði unnið úr snepaskóf hefur sýnt veiruhamlandi virkni gegn RS-kvefveirum og herpesveirunum HSV1 og HSV2. Talið er að virknin sé vegna salazinsýru sem fléttan inniheldur.

Efnafræði.

Snepaskóf inniheldur nokkur þekkt fléttuefni: atranórin, salazinsýru, consalazinsýru, lóbarinsýru og prótócetrarsýru.

Þalsvörun snepaskófar er K+ barkarlag gult en miðlag rautt, KC-, C-, P+ miðlag laxagult.

Samband við aðrar tegundir.

Í Íslandi hefur ein sveppategund fundist sem sýkur á snepaskóf, tegundin "Abrothallus parmeliarum". Hún finnst á Suðurlandi og Austurlandi.
Berbice-fljót

Berbice-fljót er fljót í Gvæjana. Upptök þess eru í hálendi í héraðinu Rupununi. Þaðan rennur Berbice-fljót 595 km til Atlantshafsins í norðri um skógi vaxið land í austurhluta Gvæjana. Sjávarfallamörk eru 160 til 320 km frá ströndinni. Bærinn Nýja Amsterdam er á austurbakka fljótsins í árósunum. Krabbaeyja liggur í mynni árinnar.
Törgur

Törgur (fræðiheiti: "Lecanora") er ættkvísl fléttna af törguætt. Talið er að milli 50-60 tegundir targna lifa á Íslandi.

Tegundir á Íslandi.

Listinn er byggður á skrá yfir fléttur á Íslandi frá árinu 2009 nema annað sé tekið fram. Íslensk heiti eru frá Herði Kristinssyni.
Litunarskófir

Litunarskófir (fræðiheiti: "Parmelia") er ættkvísl fléttna af litskófarætt. Þrjár tegundir litunarskófa finnast á Íslandi, hraufuskóf, litunarskóf og snepaskóf. Íslensku litunarskófirnar eiga það allar sameiginlegt að innihalda efnin atranórin, salazinsýru og consalazinsýru.

Nytjar.

Litunarskófir er hægt að nota til litunar. Þær gefa frá sér dökkbrúnan, rauðbrúnan eða gulbrúnan lit eftir því hvernig þær eru meðhöndlaðar við litunina.
Kristín L. Sigurðardóttir

Kristín L. Sigurðardóttir fædd. 23. mars 1898, dáin 31. október 1971 var alþingismaður fyrir Sjálfstæðisflokkinn. Kristín varð landskjörin alþingismaður í alþingiskosningunum 1949 og varð þar með fimmta íslenska konan sem kjörin var til setu á Alþingi. Kosningarnar mörkuðu þau tímamót að þetta voru fyrstu alþingiskosningarnar hér á landi þar sem tvær konur voru kosnar á þing en ásamt Kristínu hlaut Rannveig Þorsteinsdóttir lögfræðingur sæti á Alþingi.

Foreldrar Kristínar voru Sigurður Þórólfsson skólastjóri á Hvítarbakka í Borgarfirði og fyrri kona hans Anna Guðmundsdóttir húsmóðir sem lést þegar Kristín var tveggja ára gömul. Á meðal hálfsystkina Kristínar samfeðra voru Þorgrímur Vídalín Sigurðsson prófastur á Grenjaðarstað í Aðaldal, Anna Sigurðardóttir stofnandi Kvennasögusafns Íslands, Ásberg Sigurðsson alþingismaður og borgarfógeti og Valborg Sigurðardóttir skólastjóri Fósturskóla Íslands.

Ævi.

Kristín stundaði nám í Lýðskólanum á Hvítárbakka árin 1913—1915 og stundaði verslunar- og skrifstofustörf í Reykjavík 1915—1918. Árið 1919 gekk hún í hjónaband með Karli Óskari Bjarnasyni varaslökkviliðsstjóra í Reykjavík og eignuðist þau þrjú börn. Kristín sinnti húsmóðurstörfum ásamt ýmsum félagsstörfum en var kosin á Alþingi í alþingiskosningunum 1949 og sat eitt kjörtímabil sem alþingismaður en í kosningunum árið 1953 varð hún varaþingmaður.

Kristín sat í stjórn Sjálfstæðiskvennafélagsins Hvatar frá stofnun 1937 og sem ritari fyrstu ellefu árin. Í áfengisvarnanefnd kvenna í Reykjavík og Hafnarfirði frá stofnun 1945 og formaður nefndarinnar fyrstu þrjú árin. Formaður framkvæmdanefndar Hallveigarstaða 1950—1966, sat í stjórn Kvenréttindafélags Íslands 1952—1968. Í miðstjórn og skipulagsnefnd Sjálfstæðisflokksins frá 1956. Formaður Landssambands sjálfstæðiskvenna 1956—1965. Í orlofsnefnd húsmæðra í Reykjavík 1961—1966 og í barnaverndarnefnd Reykjavíkur 1962—1966.
Himalajaelfting

Himalajaelfting (fræðiheiti: "Equisetum diffusum") er elfting sem er ættuð frá Asíu (Kína, Bútan, norðaustur Indlandi, Japan, Kashmir, Myanmar, Nepal, Pakistan, Víetnam). Hún verður 25 til 60 sm há.
Þýðingarminni

Þýðingarminni er gagnagrunnur sem vistar strengi (setningar, setningabúta eða málsgreinar) sem hafa áður verið þýddir til að aðstoða þýðendur við þýðingar. Þýðingarminnið vistar frumtextann og þýðingu hans á viðkomandi markmáli í þýðingareiningum. Þessir bútar eru síðan endurnýttir til að þýða svipaðar einingar innan skjalsins eða texta um svipað efni. Einstök orð eru meðhöndluð með hugtakagrunnum.

Þýðingarminni og hugtakagrunnar gegna mikilvægu hlutverki í nytjaþýðingum en gagnast lítið í bókmenntaþýðingum. Þyðingarminni búa ekki til vélþýðingar heldur reikna þau út líkindi einstakra textabúta á frummálinu við textabúta í gagnagrunninum sem þegar hafa verið þýtt. Hægt er þó að nota þýðingarminni í tengslum við vélþýðingar við góðan árangur og er Google Translate dæmi um slíka þjónustu.
Equisetum debile

Equisetum debile er elfting sem finnst sumsstaðar í tempruðum hluta Asíu (Suðaustur Asíu, Kína, Indlandi, Nepal og Sri Lanka). Hún er stundum talin undirtegund af "Equisetum ramosissimum" undir nafninu "E. ramosissimum" subsp. "debile".
Bjargstrý

Bjargstrý (fræðiheiti: "Ramalina siliquosa") eða bjargskegg er tegund fléttna af strýætt. Bargstrý finnst á Íslandi og er á válista sem tegund í yfirvofandi hættu (VU) hér á landi.

Efnafræði.

Bjargstrý inniheldur fléttuefnin úsninsýru og prótócetrarsýru. Þalsvörun bjargstrýs er K-, C-, KC+ gult í barkarlagi, P+ gult í miðlagi sem breytist hægt í rauðgult.
LifeRing Secular Recovery

LifeRing Secular Recovery eru samtök um meðferð við fíkn eins og áfengissýki. Ólíkt AA-samtökunum krefst LifeRing þess ekki að maður lýsi því yfir að maður sé fíkill, og kerfið felur ekki í sér tengingu við trúarbrögð.
Haustlyng

Haustlyng (fræðiheiti: "Erica tetralix L.") er lítill fjölær runni af Lyngætt sem verður til 50 sm hár og vaxa aðallega í mýrlendi í Vestur-Evrópu. Í mýrum, blautum heitum og rakum skóginum, haustlyng getur orðið ríkjandi.

Lýsing.

Blómin eru mörg saman í hnöttóttri, sveipkenndri blómskipun efst á stönglunum, fjórdeild. Krónan í lögun eins og belgvíð krukka með þröngu opi, um 8 mm löng og 3-4 mm víð, með fjórum flipum við opið. Bikarblöðin fjögur, um 3 mm á lengd, oddmjó, alsett löngum kirtilhárum og þéttri ló hvítra ullhára; samskonar hár einnig á stönglum og blöðum. Laufblöðin stutt (3-4 mm), aflöng með niðurorpnum röndum, fjögur saman í kransi, þéttstæð á neðri stönglum, en gisin á uppréttum stönglum blómskipananna.

Útbreiðsla.

Vex í Vestur-Evrópu (Danmörk, Finnland, Írland, Noregur, Svíþjóð, Bretland, Eistland, Lettland, Litháen, Belgía, Þýskaland, Holland, Pólland, Frakkland, Portúgal, Spánn). Norðurmörk svæðisins er Ísland, suðurmörk - Spánn og Portúgal. Það hefur einnig verið kynnt í hlutum Norður-Ameríku. Á Íslandi haustlynglyng er ein af sjaldgæfustu jurtum landsins og vex aðeins á þrem stöðum: Felli í Mýrdal, Helli í Ölfusi og í hlíðum Ingólfsfjalls.
Reykjavík vorra daga

Reykjavík vorra daga er kvikmynd í tveimur hlutum eftir Óskar Gíslason. Kvikmyndin er heimildarmynd um líf og uppbyggingu í Reykjavík í kringum 1946. Í upphafi myndar er par að spjalla saman á kaffihúsinu Hressingarskálinn. Parið fer síðan í útsýnistúr í flugvél yfir Reykjavík. Í kvikmyndinni er fjallað um ýmsar stofnanir og framkvæmdir. Farið er á Elliðaár og inn að Sogi og fjallað um hitaveitu og rafmagnsframleiðslu. Sýndar eru byggingar og stofnanir svo sem Landspítalinn, Háskólinn og sundlaugin og elliheimili. Sýndar eru götuframkvæmdir og uppbygging borgar og einnig sýnt braggahverfi. Fylgst er með fimm listamönnum í myndinni en það voru Einar Jónsson, Kjarval, Ásgrímur Jónsson, Ríkarður Jónsson og Guðmundur Einarsson.

Fyrri hluti kvikmyndarinnar var sýndur í febrúar 1947 og seinni hlutinn haustið 1948. Fyrri hlutinn var án hljóðs en með textaspjöldum. Í seinni hlutanum er hljóð en þar talaði Ævar Kvaran leikari inn á myndina með stálþráð.
Naðurtunguætt

Naðurtunguætt (fræðiheiti:"Ophioglossaceae") er ætt burkna. Þó benda sumar rannsóknir til meiri skyldleika við blómplöntur.

Hún er talin skyldust Psilotaceae og saman mynda þær ættbálkinn Ophioglossidae sem systurbálkur við aðra burkna.
Klettaburknaætt

Klettaburknaætt (fræðiheiti: "Aspleniaceae") er ættkvísl burkna í bálknum Polypodiales eða eftir sumum flokkunum sem eina ættin í bálknum Aspleniales.

Í Aspleniaceae eru tvær ættkvíslir:
Armeria arcuata

Armeria arcuata er jurt af gullintoppuætt.
Dorrit Moussaieff

Dorrit Moussaieff (hebreska : דורית מוסאיוף) (fædd í Jerúsalem 12. janúar 1950). Athafnakona og fyrrum forsetafrú Íslands, gift Ólafi Ragnari Grímssyni. Dorrit er af ísraelskum uppruna og gyðingatrúar, dóttir Shlomo og "Aliza Moussaieff" og er elst þriggja dætra þeirra hjóna. Hún hefur lengst af búið í Bretlandi þar sem fjölskylda hennar á stóra keðju skartgripaverslana.

Dorrit og Ólafur giftust þann 14. maí 2003 á sextugasta afmælisdegi Ólafs. Hún er ekki fyrsta íslenska forsetafrúin sem er af erlendu bergi brotin því Sveinn Björnsson, fyrsti forseti Íslands, átti danska konu. Dorrit gerðist íslenskur ríkisborgari árið 2006.

Þann 22. ágúst 2008 sagði hún: „Ísland er ekki lítið land. Ísland er stórasta land í heimi“ eftir að Íslendingar höfðu lagt Spánverja að velli í handbolta.

Þann 27. desember 2012 flutti Dorrit lögheimili sitt til Bretlands, að sögn á grundvelli skattalaga og til að geta sinnt viðskiptum sínum og öldruðum foreldrum.
Armeria berlengensis

Armeria berlengensis er jurt af gullintoppuætt.
Armeria capitella

Armeria capitella er jurt af gullintoppuætt.
Armeria curvifolia

Armeria curvifolia er jurt af gullintoppuætt.
Armeria vandasii

Armeria vandasii er jurt af gullintoppuætt.
Armeria sancta

Armeria sancta er jurt af gullintoppuætt.
Armeria pungens

Armeria pungens er jurt af gullintoppuætt.
Armeria malacitana

Armeria malacitana er jurt af gullintoppuætt.
Armeria langei

Armeria langei er jurt af gullintoppuætt.
Armeria floridana

Armeria floridana er jurt af gullintoppuætt.
Borgarnjóli

Borgarnjóli, eða "skógarnjóli", (fræðiheiti: "Rumex obtusifolius") er stórvaxin fjölær jurt af ættkvísl súra. Upprunnin frá Evrópu er hann er slæðingur á Íslandi, aðallega í kring um Reykjavík.
Kjalvegur hinn forni

Kjalvegur hinn forni er gönguleið á milli Hveravalla og Hvítárnes á Kili. Á leiðinni eru skálar eða sæluhús á Hveravöllum, í Þjófadölum, Þverbrekknamúla og Hvítárnesi. Vegalengd er um 41 km og þykir hæfilegt að fara þessa leið á 2-3 dögum. Þessi forna gönguleið liggur mun vestar og nær Langjökli en akstursleiðin Kjalvegur og er miklu betur gróin.
Hið íslenska kvenfélag

Hið íslenska kvenfélag var stofnað í kjölfar mikils kvennafundar sem haldinn var í Góðtemplarahúsinu í Vonarstræti í Reykjavík 26. janúar 1894 og var fyrsta félagið á Íslandi sem hafði kvenréttindi á stefnuskrá sinni.

Félagið lagði áherslu á að auka réttindi kvenna og auka áhuga þeirra á að gæta fengina réttinda og hagnýta sér þau. Ennfremur lagði félagið áherslu á að efla menningu kvenna með samtökum og félagsskap. Efling menntunar íslenskra kvenna var einnig ofarlega á baugi í starfi félagsins. Félagið lagði áherslu á að tryggja þeim aðgang að menntastofnunum og var stofnun háskóla á Íslandi eitt af þeim baráttumálum sem félagið lagði áherslu á, en segja má að synjun konungs um stofnun háskóla á Íslandi hafi verið kveikjan að stofnun félagsins.

Meðal fyrstu verkefna félagsins var að safna undirskriftum kvenna með áskorun til Alþingis þess efnis að veita konum aukin pólitísk réttindi. Alls rituðu rúmlega 2000 konur nöfn sín á listann. Árið 1908 stóð félagið ásamt Kvenréttindafélagi Íslands að annarri undirskriftarsöfnun til Alþingis þar sem skorað var á þingmenn að veita konum kosningarétt og söfnuðust rúmlega 11.000 undirskriftir. Fjöldi undirskriftanna gefur til kynna að baráttumál félagsins höfðu breiða skírskotun meðal kvenna úr ólíkum áttum.

Þorbjörg Sveinsdóttir ljósmóðir var ein þeira kvenna sem hafði forgöngu um stofnun félagsins. Þorbjörg var gjaldkeri félagsins í fyrstu stjórn þess og formaður frá 1897 og til dauðadags. Fyrstu stjórn félagsins skipuðu auk Þorbjargar þær Sigþrúður Friðriksdóttir formaður, Ólafía Jóhannsdóttir og Jarþrúður Jónsdóttir.

Ársrit félagsins kom út um fjögurra ára skeið en þar var fjallað um kvenréttindamál og auk þess héldu félagskonur fyrirlestra um slík mál.
Lenzia chamaepitys

Lenzia chamaepitys er plöntutegund sem var lýst af Rodolfo Amando Philippi.

Hún er frá norður og mið Chíle og norðvestur Argentínu.
Píje

Píje (áður umritað Pianki) var fornegypskur faraó frá Kús og stofnandi 25. konungsættarinnar. Hann ríkti frá borginni Napata í Núbíu þar sem nú er Súdan. Píje endurreisti Amonshofið við Jebel Barkal. Eftirmaður hans var sonur hans (eða bróðir hans) Sjebitku.
Bob Starr

Robert "Bob" Starr var bandarískur körfuknattleiksþjálfari og umboðsmaður sem stóð fyrir komu margra af fyrstu bandarísku körfuknattleiksmönnunum sem spiluðu á Íslandi undir lok áttunda áratugarins og byrjun þess níunda.

Æska.

Starr ólst upp í Houston í Bandaríkjunum.

Þjálfaraferill.

Árið 1979 var Starr ráðinn þjálfari Ármanns sem þá var í næst efstu deild. Þrátt fyrir mikið brotthvarf af lykilmönnum þá stýrði hann liði Ármanns til sigurs í deildinni og kom þeim aftur í Úrvalsdeild. Samhliða þjálfun Ármanns, þá tók Starr tímabundið við Fram í Úrvalsdeild karla í desember 1979, eftir að John Johnson hvarf á braut. Hann stýrði liðinu fram í janúar 1980. Hann stýrði Ármanni áfram í Úrvalsdeildinni í byrjun 1980-81 tímabilsins. Eftir brösuga byrjun þá var Starr rekinn um miðjan nóvember. Í kjölfarið aðstoðaði hann Ívar DeCarsta Webster, spilandi þjálfara Skallagríms, í nokkrum leikjum. Í kjölfar veru sinnar á Íslandi hélt Starr til Danmerkur áður en hann hélt áfram þjálfaraferli sínum í bandaríkjunum.
Cistanthe arancioana

Cistanthe arancioana er plöntutegund sem var lýst af Peralta.
Cistanthe fenzlii

Cistanthe fenzlii er plöntutegund sem var fyrst lýst af François Marius Barnéoud, og fékk sitt núverandi nafn af Carolin og M.A. Hershkovitz.
Arfur

Arfur samkvæmt erfðarétti eru þær eignir og réttindi sem aðili fær frá arfleifanda eftir andlát hins síðarnefnda. Á Íslandi er hægt að hlotnast arf annaðhvort samkvæmt ákvæðum í erfðaskrá (bréfarfur) og/eða samkvæmt lögum (lögarfur). Arfi er að jafnaði úthlutað úr dánarbúi arfleifanda en einnig er arfleifanda heimilt að fyrirframgreiða arfinn að ákveðnum skilyrðum uppfylltum.
Cistanthe longiscapa

Cistanthe longiscapa er plöntutegund sem var fyrst lýst af François Marius Barnéoud, og fékk sitt núverandi nafn af Carolin og M.A. Hershkovitz.